Oficiālais Vēstnesis L 215 , 07/08/1997 Lpp. 0041 - 0043



Komisijas Lēmums (1997. gada 9. jūlijs) par kopējiem tehniskiem noteikumiem attiecībā uz pieslēguma prasībām, kas piemērojamas termināliekārtām, kuras paredzēts pieslēgt ONP nestrukturētām ciparsignālu nomātām līnijām ar datu pārraides ātrumu 2048 kb/s (1. grozījums) (Dokuments attiecas uz EEZ) (97/520/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 29. aprīļa Direktīvu 91/263/EEK par dalībvalstu tiesību aktu tuvināšanu attiecībā uz telekomunikāciju termināliekārtām, tostarp to atbilstības savstarpēju atzīšanu [1], kas grozīta ar Direktīvu 93/68/EEK [2], un jo īpaši tās 6. panta 2. punkta otro ievilkumu, tā kā Komisija ir noteikusi pasākumu, ar kuru norāda termināliekārtas tipu, kam ir nepieciešami šie vispārējie tehniskie noteikumi, kā arī attiecīgā deklarācija par piemērojuma jomu; tā kā ir jāpieņem atbilstīgi saskaņotie standarti vai daļa no tiem, kas īsteno pamatprasības, kuras pārveidojamas kopējos tehniskos noteikumos; tā kā, lai nodrošinātu ražotājiem nepārtrauktu piekļuvi tirgiem, ir jāpieņem pārejas noteikumi attiecībā uz iekārtām, kas ir apstiprinātas ar Komisijas Lēmumu 94/470/EK [3]; tā kā, beidzoties pārejas laikam, ir jāatceļ Lēmums 94/470/EK; tā kā ar šo lēmumu pieņemtie vispārējie tehniskie noteikumi ir saskaņā ar ACTE atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro termināliekārtām, ko ir paredzēts pieslēgt tāda publisko telekomunikāciju tīkla pieslēguma punktā, kuru veido atvērta tīkla nodrošināšanas principiem pakļautas nestrukturētas ciparsignālu līnijas ar datu pārraides ātrumu 2048 kb/s, kam izmanto 120 omu saskarnes un uz ko attiecas 2. panta 1. punktā minētais saskaņotais standarts. 2. Šis lēmums nosaka vispārējus tehniskos noteikumus, kas aptver vispārējās pieslēguma prasības, kuras piemērojamas 1. punktā paredzētajām termināliekārtām. 2. pants 1. Kopējie tehniskie noteikumi ietver saskaņoto standartu, ko kompetentā standartizācijas iestāde izstrādājusi, lai pēc iespējas īstenotu pamatprasības, kas paredzētas Direktīvas 91/263/EEK 4. panta c), d) un f) apakšpunktā. Norāde uz standartu ir pielikumā. 2. Termināliekārtas, uz ko attiecas šis lēmums, atbilst 1. punktā minētajiem kopējiem tehniskajiem noteikumiem, kuri atbilst Direktīvas 91/263/EEK 4. panta a) un b) apakšpunktā minētajām pamatprasībām, kā arī prasībām citās piemērojamās direktīvās, jo īpaši Padomes Direktīvās 73/23/EEK [4] un 89/336/EEK [5]. 3. pants Paziņotās iestādes, kas izraudzītas veikt Direktīvas 91/263/EEK 9. pantā minētās procedūras, attiecībā uz termināliekārtām, ko aptver šā lēmuma 1. panta 1. punkts, vēlākais gadu pēc šā lēmuma izziņošanas piemēro 2. panta 1. punktā minēto saskaņoto standartu vai nodrošina tā piemērošanu. 4. pants 1. Lēmumu 94/470/EK atceļ vienu gadu pēc šā lēmuma izziņošanas dienas. 2. Saskaņā ar Lēmumu 94/470/EK apstiprinātas termināliekārtas var turpināt laist tirgū un nodot ekspluatācijā, ja šo apstiprinājumu piešķir ne vēlāk kā vienu gadu pēc šā lēmuma izziņošanas. 5. pants Šis lēmums ir adresēts dalībvalstīm. Briselē, 1997. gada 9. jūlijā Komisijas vārdā — Komisijas loceklis Martin Bangemann [1] OV L 128, 23.5.1991., 1. lpp. [2] OV L 220, 31.8.1993., 1. lpp. [3] OV L 194, 29.7.1994., 87. lpp. [4] OV L 77, 26.3.1973., 29. lpp. [5] OV L 139, 23.5.1989., 19. lpp. -------------------------------------------------- PIELIKUMS Norāde uz attiecīgo harmonizēto standartu Šā lēmuma 2. pantā minētais saskaņotais standarts ir šāds: Komerciālās telekomunikācijas (BTC) nestrukturēta ciparsignālu nomātā līnija ar datu pārraides ātrumu 2048 kb/s (D2048 U) Pieslēguma prasības, kas piemērojamas termināliekārtu saskarnēm ETSI Eiropas Telekomunikāciju standartu institūts ETSI sekretariāts TBR 12 – 1993. gada decembris, grozījumi izdarīti ar TBR012/A1 – 1996. gada janvāris (bez priekšvārda) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Minētais saskaņotais standarts ir izveidots pēc pilnvaras, kas piešķirta saskaņā ar atbilstīgajām procedūrām Padomes Direktīvā 83/189/EEK. Iepriekš minētā saskaņotā standarta pilnu tekstu var iegūt pēc adreses: European Telecommunications Standards Institute 650 Route des Lucioles F-06921 Sophia Antipolis Cedex | Commission of the European Communities DG XIII/A/2 – (BU 31 1/7) rue de la Loi/Wetstraat 200 B-1049 Brussels | [1] OV L 109, 26.4.1983., 8. lpp. --------------------------------------------------